270 Sanseorganerne. 



ved en indvendig Skillevæg, som ikke naar helt ud til den lukkede 

 Ende; naar man saa tænker sig dette Rør rullet op om sig selv i 

 Vindinger ligesom et Sneglehus, har man ganske Billedet af 

 „Sneglen". Den ene Halvdel af Røret aabner sig ud i Forgaarden, 

 den anden er lukket ved det runde Vindues Membran ; ved Toppen 

 af Spiralen staa de i Forbindelse med hinanden. 



Hørenerven strækker sig ind i Fjælddelen og deler sig der i 

 to Grene, af hvilke den ene paa en meget indviklet Maade sender 

 sine Udløbere ud til den fine Slimhinde, som bedækker Sneglens 

 indre Væg. Man har her fundet meget fine Nerveudløbere i Form 

 af en Slags Trefødder, og de tyske Fysiologer have ment at disse 

 spillede en fremragende Rolle i Lydsansningen; denne Forklaring 

 er imidlertid uholdbar, da Fuglene, de eneste Dyr der have Sans 

 for Musik, ikke ere forsynede med disse Organer. Hørenervens 

 anden Gren gaar til de halvcirkelformede Kanaler. Alle de her 

 beskrevne Dele af det indre Øre ere fyldte med en klar Væske, de 

 halvcirkelformede Kanaler indeholde desuden fine Kalkkorn. 



Det runde Vindue virker som en Sikkerhedsventil; naar Stig- 

 bøjlen trykker paa det ovale Vindues Membran og derigennem paa 

 Væsken i Labyrinthen, maa der, naar der skal komme Svingninger 

 i Stand, være en Udvej gennein hvilken Væsken kan vige ud; selve 

 Væsken er nemlig ikke sammentrykkelig. Bevægelsen i Væsken 

 forplanter sig nu først op i den tilsvarende Halvdel af Sneglen og 

 dernæst gennem Forbindelsen i Toppen og den anden Halvdel 

 tilbage til Forgaarden, og her trykker Væsken mod det runde 

 Vindues Membran og trænger den udad. 



Man veed ikke noget Bestemt om disse forskellige Deles Virk- 

 somhed ; Forgaarden og de halvcirkelformede Kanaler synes at være 

 af største Betydning. I det Mindste er Sneglen meget lille hos 

 Fuglene og hos Frøerne og hos Fiskene findes den aldeles ikke, og 

 dog ere disse Dyr langtfra at være døve. 

 Døvhed. Døvhed hos Menneskene kan bero paa en sygelig Fortykkelse 



af Trommehinden eller paa en Bristning af denne; denne Sygdom 

 kan ogsaa have sin Grund i at de smaa Øreknogler ere voxede 

 fast sammen, eller ogsaa i Forandringer i det indre Øre, hvad der 



